《单隐君行可招集来凤亭 其一》
明代·黄梦说

亭台山次急，楼阁倚窗虚。瞻眺真来凤，临流岂羡鱼。

岩花明腊酒，庭草曳春裾。独愧久摇落，相过意气馀。

作者简介：黄梦说，字肖甫。增城人。明世宗嘉靖二十八年（一五四九）举人。授邵武知县，迁辰州府通判。丁外艰，服阙，不复有用世意。年九十二卒。有《拾馀稿》。清温汝能《粤东诗海》卷二六有传。